Tässä Jerusalem uutiset ja Pekka Sartola, hyvää lauantai-iltaa.
Hyvinkin sotaisia uutisaiheitamme tänään;
Hamasin Israeliin tekemän julman ja barbaarisen hyökkäyksen jälkeen, -
sota on siirtynyt kokonaan Gazan puolelle.
Israel on pommittanut jatkuvasti Hamasin ja Islamilaisen Jihadin -
tukikohtia, ammusvarastoja sekä rakettien laukaisualustoja.
Hamas on jatkanut rakettien ampumista Israeliin -
ja pitää edelleen panttivankeina ja samalla suojakilpinä -
220 sieppaamaansa siviiliä ja sotilasta -
huolimatta siitä, että kansainväliset yhteisöt ovat vaatineen jatkuvasti -
panttivankien välitöntä vapauttamista.
Hamas on myös aloittanut mediasodan Israelia vastaan, -
syyttäen sitä Gazan Al Ahlin sairaalaan kohdistuneesta iskusta, -
jossa se väitti Israelin pommituksen seurauksena kuolleen 500 ihmistä.
Arabimaailma sekä kansainvälinen lehdistö ottivat ilmoituksen vastaan -
ja julkaisivat sen välittämättä lainkaan tarkistaa -
Hamasin antamien tietojen todenperäisyyttä.
Ennen tarkempia tutkimuksia mm. palestiinalaishallinto -
ehti protestiksi peruuttaa tapaamisen Yhdysvaltojen presidentin -
ja Jordanian kuninkaan kesken.
Israelin armeija ilmoitti tutkivansa asiaa tarkoin -
ja julkaisi seuraavana päivänä raporttinsa tapahtuneesta.
Sen ja myös kiistattomien aihetodisteiden mukaan, -
ilmavoimilla ei ollut tuolloin minkäänlaista toimintaa alueella, -
joten Hamasin väite oli valheellinen. Satelliittikuvat, puhenauhoitukset ja -
puolueettomien kansainvälisten tutkijoiden lausunnot todistavat, -
että räjähdykset sairaalan lähellä -
aiheutuivat läheiseltä hautausmaalta ammutusta raketista, -
jonka moottori ylikuumeni ja putosi siksi sairaalan parkkialueelle -
sytyttäen toistakymmentä auto ja räjäytti sairaalan vieressä olevan -
Hamasin asevaraston tuleen.
Äänite kahden Hamasin taistelijan välisestä keskustelusta -
osoittaa, ettei kyse ollut Israelin pommista, -
vaan Palestiinan islamilaisen Jihadin raketista.
Tutkinta jatkui elektronisen valvonnan huolellisella tarkastelulla, -
erityisesti Israelin tutkajärjestelmillä, -
jotka jäljittävät Gazan kaistalta tulevaa rakettitulitusta.
Tuolloin ammutun rakettisarjan lentorata-analyysistä käy ilmi, -
että raketit ammuttiin sairaalan välittömästä läheisyydestä.
Tämän vahvistavat useat verkossa saatavilla olevat -
riippumattomat videolähteet, joissa näkyy selvästi, -
että rakettitulituksen aikana yksi raketeista laskeutui Gazan kaistalle.
Englantilaisen BBC:n verifiointitiimi kysyi useilta asiantuntijoilta, -
voiko saatavilla olevien todisteiden perusteella arvioida räjähdyksen syytä.
Kolmen asiantuntijan mukaan räjähdys ei ole yhdenmukainen sen kanssa, -
mitä voisi odottaa tyypilliseltä israelilaiselta ilmaiskulta, -
joita tehdään suurilla lentopommeilla.
Useiden asiantuntijoiden mukaan todisteet näyttävät siltä, -
että räjähdys johtui viallisesta rakettiosasta, -
joka osui pysäköintialueeseen -
ja aiheutti polttoaineen ja raketin ponnekaasun tulipalon.
IDF:n tiedottajan, kontra-amiraali Daniel Hagarin mukaan -
sairaalarakennus ei vaurioitunut iskussa ja tulipalo aiheutui -
raketin polttoaineen syttymisestä, ei taistelukärjen räjähdyksestä.
Loppupäätelmänä on, että Al-Ahlin sairaalassa -
tai pikemminkin sen pysäköintialueella tapahtunut räjähdys -
oli PIJ:n harhautuneen raketin aiheuttama -
ja kuolonuhrien määrän olevan suuresti liioiteltu.
Hagarin mukaan todellinen kuolonuhrien määrä olisi -
korkeintaan muutamia kymmeniä. Hän kertoi edelleen -
Israelin paikantaneen meneillään olevan sodan aikana yhteensä -
450 Hamasin ja sen liittolaisten rakettia, -
jotka ovat pudonneet virheen tai virhetoiminnon vuoksi Gazan kaistalle.
Israel on iskenyt yli 320 eri kohteeseen Gazassa -
pelkästään kuluneen viikon ensimmäisinä päivinä.
Myös luvut panttivangeista täsmentyvät lähes päivittäin.
Armeija edustaja ilmoitti maanantain heitä olevan 222 Hamasin hallussa.
Hamasin hyökkäyksen jäljiltä on jo yli 1400 murhattua, -
yli 5400 haavoittunutta ja raketteja on ammuttu Gazasta käsin yli 7000.
Uutena uhkatekijänä on armeijan mukaan se, -
että Hamasilla on nyt panssarintorjuntaohjuksia käytössään.
Ne 2500 Hamasin terroristia, jotka osallistuivat 7. lokakuuta -
etelä-Israelin kaupungeissa tehtyihin joukkomurhiin, -
saivat tarkat ohjeet tappavien kemiallisten aseiden valmistamiseen -
ja käyttämiseen siviileihin. Tämän vahvisti presidentti Isaac Herzog -
viime sunnuntai-iltana Sky Newsin haastattelussa.
Armeijan joukot olivat löytäneet kuolleilta Hamasin terroristeilta -
usb-muistitikun, joka sisälsi al-Qaida-materiaalia sisältävän -
PDF-tiedoston, jossa oli ohjeet vauvojen pään mestaamiseen ja -
oppaat panttivankien ottamiseen ja -
improvisoitujen syanidin levityslaitteiden valmistamiseen.
Milloin maahyökkäys alkaa?
Siihen ei puolustusministeri Yoav Gallant vastannut suoraan, -
mutta totesi muutamia päiviä sitten, että operaatio tulee viemään aikaa, -
ehkä kuukauden tai kaksi, mutta lopulta Hamasia ei tule olemaan.
Yhdysvallat varoittaa Irania eskalaatiosta, -
lisää sotilaallista valmiutta ja vetää pois osan Irakin henkilöstöstä, -
koska Teheran-mieliset joukot hyökkäsivät -
Yhdysvaltain joukkojen kimppuun Irakissa ja Syyrissa.
Yhdysvallat varoitti Irania myös käskyttämästä Libanonin Hizbollahia, -
joka ampuu jatkuvasti muutamia raketteja Israelin puolelle.
Israel ilmoitti Libanonille, -
että jos Hizbollah tai Libanon asettuvat sotarintamaan, -
Israel tulee tuhoamaan Libanonin ennen näkemättömällä voimalla.
Jännitteiden kasvaessa Washington ilmoitti sunnuntaina -
määränneensä muun kuin hätähenkilökunnan -
poistumaan Irakin suurlähetystöstä.
"Olemme huolissamme mahdolli- suudesta, että iranilaiset lisäävät -
hyökkäyksiä henkilökuntaamme ja kansaamme vastaan.", -
ulkoministeri Antony Blinken sanoi CBS Newsille.
"Odotamme ja olemme valmistautuneet siihen, -
että eskaloituminen on todennäköistä.
Kenenkään ei pitäisi kuitenkaan käyttää tätä hetkeä hyväkseen -
lisätäkseen hyökkäyksiä Israelia tai henkilöstöämme vastaan."
Kaikki lähti siitä, kun Yhdysvaltain joukkoja vastaan hyökättiin -
Irakissa ja Syyriassa droneilla ja raketeilla -
useissa erillisissä välikohtauksissa.
Ryhmä Iranin tukemia miliisejä Irakissa varoitti myös, -
että Yhdysvaltain joukkojen on poistuttava välittömästi, -
tai niiden tukikohdat Irakissa ja muualla alueella -
joutuvat edelleen hyökkäyksen kohteeksi.
Blinken sanoi: "Yhdysvallat on jo lähettänyt -
kaksi lentotukialusryhmää itäiselle Välimerelle. Teemme kaikkemme -
puolustaaksemme niitä ja tarvittaessa reagoimme päättäväisesti."
Yhdysvaltojen puolustusministeri Austin kertoi aktivoineensa -
THAAD-patteriston, siis korkeiden ilmanalojen ohjuspuolustuksen -
ja ottaneensa käyttöön ylimääräisiä Patriot-pataljoonia koko alueella.
Hän ilmoitti myös asettaneensa lisää joukkoja käyttöönottovalmiuteen -
osana varasuunnitelmaa, lisätäkseen heidän valmiuksiaan -
ja kykyään reagoida nopeasti tarpeen mukaan.
Yhdysvaltojen ulkoministeriö ilmoitti perjantaina antaneensa käskyn, -
jonka mukaan henkilöstö perheineen jättää Bagdadin suurlähetystön ja -
Irakin kurdikaupungissa Arbilissa sijaitsevan konsulaatin -
Yhdysvaltain henkilöstöön ja etuihin kohdistuvien turvallisuusuhkien vuoksi.
Sitten toisenlaiseen aiheeseen. Ympäristöaktivismista tunnettu -
ruotsalainen koulutyttö Greta Thunberg ja -
hänen esiintymisensä eräänlaisena vihreän liikkeen roolimallina, -
poistetaan Israelin koulujen opetusohjelmista.
Tämä johtuu siitä, että Thunberg julkaisi viime viikonloppuna viestin, -
jossa hän seisoo selkeästi Israel-vastaisen kyltin kanssa, -
jossa tekstinä on; Seison Gazan kanssa.
Thunberg joutui heti viikonloppuna satojen kritiikkien kohteeksi, -
niin israelilaisten, kuin muidenkin maiden ilmastoaktivistien taholta -
ja myös heti sen jälkeen, kun hän kirjoitti viestintäpalvelu X:lle: -
"Tänään iskemme solidaarisuudesta Palestiinaa ja Gazaa kohtaan.
Maailman on puhuttava ja vaadittava välitöntä tulitaukoa, oikeutta ja -
vapautta palestiinalaisille ja kaikille siviileille vaikuttaa omaan elämäänsä."
Näin vaahtosi Greta Thunberg.
Thunbergille lähetetyssä avoimessa kirjeessä oli yli 100 allekirjoitusta.
Useat ympäristöaktivistit vastasivat hänelle myös suoraan -
x-viestintäpalvelussa.
Opetusministeriö on ilmoittanut poistavansa välittömästi -
kaikki viittaukset ilmastoaktivisti Thunbergiin näiden viittausten jälkeen.
"Tämä asenne estää häntä olemasta moraalinen roolimalli, -
eikä hän ole enää oikeutettu toimimaan inspiroijana ja -
kouluttajana israelilaisille opiskeli- joille", ministeriön tiedottaja sanoi.
Myös ympäristöjohtajat eri puolilla maailmaa -
kirjoittivat kirjeissään Thunbergille olevansa syvästi loukkaantuneita, -
järkyttyneitä ja pettyneitä hänen Gazaa koskeviin twiitteihin ja viesteihin -
ja että Thunbergin pitäisi katsoa uudelleen -
Hamasin harjoittamia julmuuksia.
Greta Thunberg on tämän päivän tunnetuin ilmastoaktivisti maailmassa.
Vaikuttavassa asemassaan Greta on ilmaissut yksipuolisen ja -
epäjohdonmukaisen kannan jättäen huomiotta israelilaisten kokemat -
julmat teot ja satojen ihmisten sieppaukset.
Näin tuomitsivat Thunbergin omat kannattajat hänen esiintymisensä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7